ประจำเดือนมา30ธ.ค.62หมดวันที่6ม.ค.63ยุดีๆก้มาอีกครั้งวันที่13ม.ค.63ค่ะจะเปนรัยไหมค่ะเเต่มาน้อยมากๆค่ะ
สวัสดีค่ะ หากประจำเดือนมาวันที่ 30 ธ.ค.- 6 ม.ค. แล้ววันที่ 13 ม.ค. ได้มีเลือดออกมาอีก เลือดดังกล่าวอาจเกิดจาก1. เลือดออกช่วงไข่ตก ซึ่งจะเกิดชึ้นในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา โดยจะมีปริมาณเพียงเล็กน้อยและออกเพียงแค่ 1 วัน2. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย3. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป และก็จะต้องมีเลือดออกมาอีกเรื่อยๆ4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น5. การผลิตฮอร์โมนของรังไข่ผิดปกติ6. มีภาวะไทรอยด์ฮอร์โมนผิดปกติแนะนำให้สังเกตอาการไปก่อน หากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดที่ออกมีปริมาณมาก และออกนานเกิน 2 วัน หรือออกกะปริดกะปรอยมาอีกเรื่อยๆ หรือมีปวดท้องน้อยมาก มีตกขาวที่ผิดปกติ ก็ควรไปพบสูติ-แพทย์เพื่อตรวจหาสาเหตุค่ะ